作者:劉長卿
標題:灞東晚晴，簡同行薛棄、朱訓
內容:客心豁初霽，霽色暝玄灞。西向看夕陽，曈曈映桑柘。二賢誠逸足，千里陪徵駕。古樹枳道傍，人煙杜陵下。伊餘在羈束，且複隨造化。好道當有心，營生苦無暇。高賢幸茲偶，英達窮王霸。迢遞客王程，裴回主人夜。一燻知異質，片玉誰齊價。同結丘中緣，塵埃自茲謝。